Liderii industriei fotovoltice transformă Bucureștiul într-un hub al energiei regenerabile la Solar Energy Bucharest Summit
Bucureștiul va deveni, pentru al patrulea an consecutiv, gazda celui mai important eveniment dedicat creșterii performanței afacerilor din domeniul energiei regenerabile. Peste 2000 de lideri din domeniu, investitori, manageri de companii naționale și internaționale sunt așteptați să participe la expo-conferința Solar Energy Bucharest Summit ce va avea loc pe 18-19 martie, la Palatul Parlamentului. Evenimentul este dedicat companiilor care doresc să maximizeze potențialul energetic și să investească în acest domeniu.